Noile restricţii afectează turismul montan. Mulţi turişti îşi anulează rezervările de la munte.
La munte magazinele și terasele sunt închise la ora 18 de vineri până duminică. Ștefan, antreprenor, a pierdut în patru ore peste 3000 de lei. Unii turiști și-au anulat rezervările, iar camerele hotelurilor au rămas goale. Dacă vii în stațiune să știi că la ora 20 trebuie să fii la cazare, în weekend. În Brașov incidența este de 6,64, iar în județ de 4,98.
Primul weekend în care s-au impus noile restricții, la munte, se încheie cu un bilanț nu tocmai fericit pentru antreprenori. În stațiunile din Brașov, de vineri până duminică, magazinele și terasele sunt închise la ora 18.Sunt pierderi de peste 50%, pentru că noile restricţii blochează orele în care turiştii ies la cină. Un antreprenor, în doar două ore, poate pierde peste 3.000 de lei, banii pe care în mod normal turiştii i-ar lăsa acolo.Sunt hotelieri care s-au trezit cu rezervările anulate pe ultima sută de metri.